Mnjah, puhkus möödas ja täna juba viies päev tagasi tööl. Puhkuse ajal ei jõudnud  täiendavatest mõtetest rohkemat kui üks külaskäik koos lapsega. Ülejäänd aeg kulus ehitamisele ja isikliku elu lainetuses pinnale jäämisele.    Viimase nädala jooksul on eluvaimu minust imenud hilisõhtuni pahteldamine, lihvimine värvimine, millele sellel nädalal on eelnenud varahommikust alanud palgatööpäev. Mu enda jaoks polnud sugugi üllatav sellise rügamise järel väike plahvatus tüütamise peale. Võib-olla ei olnud lähedalolijad seda täiesti ära teeninud. Aga sellegipoolest, kui nüüd natukegi ongi häbi,  siis ma keeldun seda tundmast. Minu jaoks on olulised märksõnad vastastikkus ja arvestamine.